El govern d'Alaquàs estalvia 236.315 euros amb la reestructuració organitzativa de la Corporació Municipal
01/07/2011

# El govern d'Alaquàs estalvia 236.315 euros amb la reestructuració organitzativa de la Corporació Municipal

*   01/07/2011
*   [Imprimir](#)
*   Compartir
*    https://www.alaquas.org/documento.asp?id\_do=12784

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12784%2F0&title=Ajuntament%20d%27Alaqu%C3%A0s.%20Premsa.El%20govern%20d%27Alaqu%C3%A0s%20estalvia%20236.315%20euros%20amb%20la%20reestructuraci%C3%B3%20organitzativa%20de%20la%20Corporaci%C3%B3%20Municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12784/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12784/01072011ple_alaquas_Form_4.jpg)](https://www.alaquas.org/ficheros/documentos/2011/2/12784/01072011ple_alaquas_Form_10.jpg "<a href='https://www.alaquas.org/ficheros/documentos/2011/2/12784/01072011ple_alaquas_Form_10.jpg' target=_blank><i class='fa fa-external-link' aria-hidden='true'></i>.El govern d'Alaquàs estalvia 236.315 euros amb la reestructuració organitzativa de la Corporació Municipal</a>")

L'alcaldessa d'Alaquàs redueix per tercera vegada consecutiva la seua assignació econòmica i cobrarà un 34% menys que el sou de primera edil establert en l'anterior legislatura

L'ajuntament d'Alaquàs va aprovar ahir sessió plenària una nova reestructuració organitzativa de la Corporació Municipal que permetrà estalviar un total de 236.315 euros anuals. Es tracta de la primera mesura d'austeritat econòmica posada en marxa per l'Ajuntament d'Alaquàs per als pròxims quatre anys.

Aquest és el primer ple presidit per Elvira García Campos des que va ser triada alcaldessa d'Alaquàs el passat 11 de juny per a la legislatura 2011-2015.

Com a primera mesura de la reorganització, l'alcaldessa d'Alaquàs ha decidit reduir per tercera vegada consecutiva la seua assignació econòmica des que es va fer càrrec de l'Alcaldia l'any 2009. D'aquesta manera, passarà a cobrar un 34% menys de sou que la retribució assignada en l'anterior legislatura, és a dir 24.000 euros menys, per davall d'allò que s'ha establert per la Federació Valenciana de Municipis i Províncies.

El pla estableix també una reducció del 25% en retribucions de regidors per assistència a plens i comissions informatives a més d'una reducció del 50% en edils alliberats. La Corporació Municipal comptarà en la nova legislatura amb un regidor alliberat de l'equip de govern, Juan Antonio Oñate Arcos, i un regidor amb dedicació parcial, Toni Saura Martín. D'altra banda, el Bloc-Els Verds comptarà amb un regidor alliberat, que ho ocuparà Vicent Forment.

L'estalvi procedeix a més de l'eliminació del 50% dels càrrecs de confiança amb què comptava l'equip de govern i de la reducció del 50% de l'assignació als grups polítics.

En la sessió plenària s'aprovarà també la nova organització municipal amb la designació dels tinents d'Alcalde així com la designació dels membres de la Junta de Govern Local i de la Mesa de Contractació, de les que formarà part també el Partit Popular, inclús sent òrgans que depenen estrictament de la decisió de l'equip de govern.

L'alcaldessa d'Alaquàs va donar compte en el ple de la invitació formal realitzada a tots els grups polítics de la Corporació Municipal per a treballar junts en les qüestions de primera necessitat Alaquàs amb l'objectiu d'iniciar una legislatura de convivència i diàleg per als pròxims quatre anys. Elvira García Campos ha fet especial insistència en tres temes bàsics i necessaris per a Alaquàs: la construcció del Centre Auxiliar de Salut, la construcció del nou col·legi Ciutat de Cremona i la millora de la xarxa de transport públic. La primera actuació en aquest sentit ha sigut la d'enviar un escrit als tres consellers responsables, per a sol·licitar una reunió amb cadascun dels responsables per a reprendre de nou els contactes per a dur a terme els projectes.